recursal/SuperWikiNEXT-32B huggingface dataset:
**बाबा कर्तारसिंह** (सन् 1886-1961) भारतीय रसायनज्ञ थे। विज्ञान के अतिरिक्त सामाजिक तथा धार्मिक क्षेत्र में भी आपने महत्व की सेवाएँ कीं। सन् 1936 से 41 तक आप सिख धर्म संस्थान, तख्त, हरमंदिर जी, पटना, की निरीक्षक समिति के अध्यक्ष रहे।

जीवनी
-----

बाबा कर्तारसिंह का जन्म पंजाब के अमृतसर जिले के वैरोवाल नामक स्थान में हुआ था। आप सिखों के तीसरे गुरु अमरदास जी के वंशज थे। आपके पिता का नाम कर्नल बाबा श्री जीवनसिंह तथा माता का श्रीमती प्रेमकौर था। बाबा कर्तारसिंह ने पहले केंब्रिज विश्वविद्यालय के डाउनिंग कॉलेज में तथा बाद में सेंट ऐंड्रूज़ तथा केंब्रिज में शिक्षा पाई। आपको सन् 1921 में डब्लिन विश्वविद्यालय से तथा सन् 1941 में केंब्रिज से डॉक्टरेट की उपाधियाँ मिलीं।

आप सन् 1910 में ढाका कॉलेज, ढाका, में रसायन के प्रोफेसर के पद पर नियुक्त हुए और सन् 1918 तक इस पद पर रहे। इसी वर्ष आपका चुनाव इंडियन एडुकेशनल सर्विस के लिए हो गया और आपकी नियुक्ति गवर्नमेंट कॉलेज, लाहौर, में हुई। यहाँ से सन् 1921 में आप पटना कॉलेज में आए तथा बाद में सन् 1921 से 36 तक रेवेनशॉ कॉलेज, कटक, सन् 1936 से 1940 तक सायन्स कॉलेज, पटना, तथा सन् 1940 से सेवानिवृत्त होने तक इलाहाबाद विश्वविद्यालय में रसायन के प्रोफेसर और उस विभाग के अध्यक्ष रहे। सेवानिवृत्त होने के पश्चात् आपने कई वर्षों तक बनारस हिंदू विश्वविद्यालय में नि:शुल्क सेवा की।

कार्य
-----

त्रिविम रसायन (Sterochemistry), वानस्पतिक उत्पादों के रसायन तथा कार्बनिक रसायन के अनेक विषयों पर अनुसंधान कर आपने लगभग अस्सी मौलिक गवेषणापत्र प्रकाशित किए, जिससे आपको देश और विदेश की अनेक वैज्ञानिक संस्थाओं, जैसे इंग्लैड की केमिकल सोसायटी, फैरैडे सोसायटी आदि, ने सम्मानित कर अपना सदस्य निर्वाचित किया। सन् 1931 और 1932 में आप इंडियन केमिकल सोसायटी के प्रेसिडेंट, सन् 1934 से 1941 तक इंडियन ऐकैडेमी ऑव सायंसेज, बैंगेलोर, तथा सन् 1919-20 में लाहौर फिलॉसॅफ़िकल सोसयटी के प्रेसिडेंट रहे। सन् 1920 के इंडियन सायंस कांग्रेस की रसायन परिषद् के आप अध्यक्ष निर्वाचित हुए थे।

| * दे
* वा
* सं
भारतीय विज्ञान |
| --- |
| वैज्ञानिक | 

|  |  |
| --- | --- |
| प्राचीन | आर्यभट्ट · वराह मिहिर · चरक · सुश्रुत · बुद्धायान · हलायुध |
| मध्यकालीन | चन्द्रशेखर वेङ्कट रामन् · जगदीश चन्द्र बसु · होमी जहाँगीर भाभा · बीरबल साहनी · ज्ञानचन्द्र घोष · प्रफुल्ल चन्द्र रॉय · शांति स्वरूप भटनागर · मेघनाद साहा · येल्लाप्रगदा सुब्बाराव · रंजन · सुन्दरलाल होरा |
| आधुनिक | अब्दुल कलाम · हरगोविन्द खुराना · जयन्त विष्णु नार्लीकर · प्रो॰ यशपाल · पी॰ सी॰ महालनोबिस · वेंकटरामन् रामकृष्णन् · डॉ॰ नौतम भट्ट · अनिल काकोडकर · कैलाशनाथ कौल · के राधाकृष्णन · के कस्तूरीरंगन · गोपी कुमार पोदिला · बाबा कर्तारसिंह · अन्य |

 |
| आविष्कार एवं सिद्धान्त | रमण प्रभाव · चन्द्रशेखर सीमा · बोस-आइन्स्टाइन सांख्यिकी · हॉयल-नार्लीकर सिद्धान्त · क्रेस्कोग्राफ़ ·  साहा समीकरण |
| 
        सभी लेख       **प्रवेशद्वार:विज्ञान**      विज्ञान आधार |
**बाग़ ए इरम** या इरम बाग़ या एरम गार्डन (फारसी : باغ ارم, बाग़-ए एरम) शीराज़, ईरान में एक ऐतिहासिक फारसी उद्यान है। यह केंद्र सरकार द्वारा जब्त किए जाने से पहले काश्काई जनजाति के नेताओं का था। उद्यान, और इसके भीतर की इमारत, फार्स प्रांत में खोशक नदी के उत्तरी किनारे पर स्थित हैं।

इतिहास
------

इमारत और उद्यान दोनों का निर्माण तेरहवीं शताब्दी के मध्य में इलखानेट या पारस के कश्काई जनजातियों के एक सर्वोपरि प्रमुख द्वारा किया गया था। बगीचे का मूल लेआउट हालांकि, इसकी चतुर्भुज फारसी स्वर्ग उद्यान संरचना के साथ ग्यारहवीं शताब्दी में सेल्जूक्स द्वारा रखी गई थी, और फिर इसे बाग-ए शाह (फारसी में "सम्राट का बगीचा") कहा जाता था और यह बहुत कम जटिल था या सजावटी।  नीदरलैंड के एक यात्री कॉर्नेलियस डी ब्रुइन ने अठारहवीं शताब्दी में उद्यानों का विवरण लिखा था।

अपने 150 वर्षों में संरचना को विभिन्न प्रतिभागियों द्वारा संशोधित, बहाल या शैलीगत रूप से बदल दिया गया है। यह कुलीन शिराज कवामी परिवार की संपत्तियों में से एक था। इमारत लंबी धुरी के साथ दक्षिण की ओर है। इसे एक स्थानीय वास्तुकार हाजी मोहम्मद हसन ने डिजाइन किया था।  संरचना में दो कहानियों पर ३२ कमरे थे, जिन पर कवि हाफ़िज़ की कविताओं के साथ टाइलों से सजाया गया था। जांड और कजर राजवंशों के दौरान संरचना का नवीनीकरण हुआ।

1965 में, सर डेनिस राइट, ईरान में एक ब्रिटिश राजदूत, के कुलाधिपति द्वारा आमंत्रित किया गया था शिराज विश्वविद्यालय, असाडोलाह आलम, के लिए Eram गार्डन में एक पार्टी में राजकुमारी एलेक्जेंड्रा।  पहलवी युग के दौरान परिसर पहलवी विश्वविद्यालय के संरक्षण में आया था, और इसे विधि महाविद्यालय के रूप में इस्तेमाल किया गया था। इमारत में एशिया संस्थान भी था।

आज, एराम गार्डन और इमारत शिराज विश्वविद्यालय के शिराज बॉटनिकल गार्डन (1983 में स्थापित) के भीतर हैं। वे एक ऐतिहासिक परिदृश्य उद्यान के रूप में जनता के लिए खुले हैं। वे विश्व धरोहर स्थल हैं, और ईरान के सांस्कृतिक विरासत संगठन द्वारा संरक्षित हैं।

गेलरी
-----

* इरम गार्डन में कवम हाउसइरम गार्डन में कवम हाउस
* इमारत का विस्तृत दृश्यइमारत का विस्तृत दृश्य
* इमारत का हवाई दृश्यइमारत का हवाई दृश्य
* हौज़हौज़
* इरम गार्डन में सजावटी पूल और खजूर का पेड़इरम गार्डन में सजावटी पूल और खजूर का पेड़

यह सभी देखें
------------

* फ़ारसी उद्यान
* ईरानी वास्तुकला
* क़वम हाउस

बाहरी कडियां
------------

|  |  |
| --- | --- |
|  | **Eram Garden** से संबंधित मीडिया विकिमीडिया कॉमंस पर उपलब्ध है।  |

* 
* 
* Iran Tourism Center: Eram garden

1. 1 2  Penelope Hobhouse; Erica Hunningher; Jerry Harpur (2004). *Gardens of Persia*. Kales Press. पृ॰ 126. आई॰ऍस॰बी॰ऍन॰ 9780967007663.
2. ↑  Hobhouse, Penelope (2004). *The Gardens of Persia*. California: Kales Press. पपृ॰ 126. आई॰ऍस॰बी॰ऍन॰ 978-0967007663.
तुरन्त नाथ मंदिर नाहिल

  

शाहजहांपुर जनपद के पुवायां तहसील में स्थित नगर नाहिल अपने भव्य इतिहास और मंदिरों के लिए सुप्रसिद्ध है।

नाहिल के उत्तर पश्चिम दिशा में भगवान महादेव का पांडव कालीन एक विग्रह मौजूद है जो कि आम जनमानस में बाबा तुरंत नाथ धाम नाहिल के नाम से सुप्रसिद्ध है।

बाबा तुरंत नाथ बहुत जल्द भक्तों की मनोकामनाओं को पूर्ण करते हैं।

मान्यता है कि भगवान शिव और माता पार्वती भ्रमण के दौरान जब भूलोक पर आए तो उन्होंने एक रात्रि के लिए यहां विश्राम किया था।

भक्तों की मनोकामनाएं बहुत जल्द पूर्ण होने के कारण इस स्थान को बाबा तुरंत नाथ के नाम से जाना जाता है। मान्यता है कि एक बार भगवान शिव और माता पार्वती संसार भ्रमण पर निकले तब उन्होंने इसी स्थान पर रात्रि विश्राम किया था। उसके बाद से ही यहां पर यह विग्रह मौजूद हैं।￼ स्थान की प्राचीनता की बात करें तो क्षेत्र में कोई भी ऐसा व्यक्ति नही है जो स्थान पर मंदिर की स्थापना के बारे में बता सके। नाहिल गांव में सबसे वयोवृद्ध नागरिक भी मंदिर की स्थापना के बारे में कुछ नहीं जानते। मंदिर पर मान्यताएं बहुत जल्द पूर्ण होने के कारण यहां दूर दूर से लोग आकर धार्मिक आयोजन करते रहते हैं।। 

वर्तमान में बाबा तुरंत नाथ मंदिर नाहिल की व्यवस्था के लिए एक समिति का गठन किया गया है।। 

यह सूचना श्याम गांधी मिश्र द्वारा दी गई।

ै।

1. ↑  Tanuj, Shyam. "तुरंत नाथ मंदिर नाहिल". *Amar ujala*. अभिगमन तिथि 20/02/2023. `|access-date=` में तिथि प्राचल का मान जाँचें (मदद)
चासनाला खान दुर्घटना
--------------------

 **काला पत्थर** का पोस्टर
27 दिसम्बर 1975 को भारत के इतिहास के सबसे बडी़ खान दुर्घटना धनबाद से 20 किलोमीटर दूर चासनाला में घटी, 
सरकारी आँकडों के अनुसार लगभग 375 लोग मारे गये थे। कोल इंडिया के अंतर्गत आनेवाली भारत कोकिंग कोल लिमिटेड
की चासनाला कोलियरी केपिट संख्या 1 और 2 के ठीकऊपर स्थित एक बडे़ जलागार (तलाब) में जमा 
करीब पाँच करोड़ गैलन पानी, खदान की छत को तोड़ता हुआ 
अचानक अंदर घुस गया ओर इस प्रलयकालीन बाढ़ में वहां काम करे, सभी लोग फँस गये। आनन-फानन में मंगाये गये पानी
निकालने वाले पम्प छोटे पर गये, कलकत्ता स्थित विभिन्न प्राइवेट कंपनियों से संपर्क साधा गया, तब तक काफीं समय बीत गया,
फँसें लोगों को निकाला नहीं जा सका। कंपनी प्रबंधक ने नोटिस बोर्ड में मारे गये लोग की लिस्ट लगा दी। 
उस समय केन्द्र और राज्य दोनो जगह स्त्ताधारी काँग्jhuuhjjjjरेस का अधिवेशन चंडीगढ में चल रहा था। जिसमें तत्कालीन
प्रधानमंत्री इंदिरा गांधी, बिहार के मुख्यमंत्री डा जगन्नाथ मिश्र, 
खान मंत्री चंद्रदीप यादव, श्रम मंत्री रघुनाथ राव आदिभाग ले रहे थे। खान दुर्घटना की बात आग के तरह फैली,
तब के देश विदेशों के अखबारो व समाचार तंत्रो ने प्रश्नों की बोछार कर दी।
इधर चासनाला में पीडि़त परिवारजन और दुखी धनबादवासीयों की हिंसा की आंशका से जिले के आरक्षी आधीक्षक तारकेश्वर प्रसाद सिन्हा 
तथा उपायुक्त लक्ष्म्ण शुक्ला ने स्वंय कानुन व्वस्था की कमान संभाल ली थी और कोई अप्रिय घटना नहीं घटी।

अन्य खान दुर्घटना
-----------------

बेरमो के पास ढोरी की खान दुर्घटना (1965)

बागडिगी कोलियरी की दुर्घटना (2001)

गजलीटांड कोलियरी दुर्घटना (1995)

तथ्य
----

दुनिया के दस बडी़ खान दुर्घटना में चासनाला खान दुर्घटना की भी गिनती होती है।

1975 के चासनाला खान दुर्घटना पर यश चोपड़ा ने 1979 में काला पत्थर (1979 फ़िल्म) नामक फिल्म बनाई थी।
चूफ़ू शहर का दक्षिणी द्वार
**चूफ़ू** (चीनी: 曲阜, अंग्रेज़ी: Qufu) जनवादी गणराज्य चीन के पूर्वी भाग में स्थित शानदोंग प्रांत का एक शहर है। यह प्रान्त की राजधानी जीनान से १३० किमी दक्षिण में स्थित है। चीन की प्रशासन प्रणाली में इसे 'ज़िले स्तर का नगर' होने का दर्जा हासिल है। २०१० की जनगणना में इसकी आबादी ६,५०,००० थी जिसमें से ६०,००० शहरी नागरिक और बाक़ी ग्रामीण क्षेत्रों के निवासी थे। चूफ़ू प्रसिद्ध चीनी महात्मा कनफ़्यूशियस का जन्मस्थान होने के लिए मशहूर है। नगर में बहुत से मंदिर, महल और समाधी-स्थल हैं। चीनी इतिहास के बसंत और शरद काल नामक दौर में यह लू राज्य (鲁国, State of Lu) की राजधानी हुआ करता था।

इन्हें भी देखें
---------------

* कनफ़्यूशियस
* शानदोंग प्रांत

सन्दर्भ
-------

1. ↑  The Rough Guide to China Archived 2014-07-25 at the Wayback Machine, David Leffman, Martin Zatko, Penguin, 2011, ISBN 978-1-4053-8908-2, *... Though it may, at first glance, appear to be little more than a small town in the south of Shandong, Qufu (曲阜, qŭfù) is actually of immense historical and cultural importance. Confucius (孔子, kǒngzǐ) was born here ...*
**बाबा** 2002 की तमिल भाषा की एक्शन फिल्म है। इसे रजनीकांत ने अपने बैनर लोटस इंटरनेशनल के तहत लिखा और निर्मित किया है। इसका निर्देशन सुरेश क्रिस्ना ने किया है। छायांकन छोटा के. नायडू ने किया है। शीर्षक भूमिका में रजनीकांत हैं जबकि फ़िल्म की हिरोइन मनीषा कोइराला हैं।

कहानी
-----

फिल्म की शुरुआत बाबा (रजनीकांत) के जन्म से होती है। वह उस संत का अवतार है जो महावतार बाबाजी का भक्त था। बाबा एक नास्तिक और गर्म खून वाले व्यक्ति के रूप में बड़ा होता है। लेकिन वह दिल का साफ़ है। उसकी जीवनशैली में शराब पीना, बीड़ी पीना और तंबाकू चबाना शामिल है। उसकी मां (सुजाता) और मामा (एम.एन. नांबियार) महावतार बाबाजी के भक्त हैं। चामुंडेश्वरी (मनीषा कोइराला) बाबा के पड़ोस में रहती है। वह अक्सर बाबा से झगड़ती है लेकिन अंततः उसकी शैली और रवैये से प्यार करने लगती है। बाबा की राज्य के उपमुख्यमंत्री इप्पो रामास्वामी (आशीष विद्यार्थी) के बेटे के साथ लड़ाई हो जाती है। 

रामास्वामी प्रतिशोध के रूप में बाबा की कॉलोनी को ध्वस्त कर देता है। जब बाबा रामास्वामी से भिड़ने वाला होता है तो बाबा की माँ उसे शांत रहने को कहती है। बाबा कॉलोनी के पुनर्निर्माण के लिए मजदूरी करके पैसे कमाने लगाता है। यह देखकर चामुंडेश्वरी की मां उसको कहती है कि वह किसी और से शादी कर ले। चामुंडेश्वरी के पास कोई विकल्प नहीं बचता है और वह बाबा से कहती है कि वह एक दिहाड़ी मजदूर से शादी करने को तैयार नहीं है। तब बाबा को एहसास होता है कि अब तक, वह केवल अपनी माँ के प्रति जवाबदेह रहा है। अगर वह शादी कर लेता है, तो उसे अपनी पत्नी और बच्चों के लिए जीना होगा। उसे लगता है कि प्रेम (प्यार) माया (भ्रम) है और तुरंत उससे संबंध तोड़ लेता है।

मुख्य कलाकार
------------

* रजनीकांत — बाबा
* मनीषा कोइराला — चामुंडेश्वरी (दुर्गा द्वारा आवाज डब की गई)
* गौंडामणि — अन्नामलाई
* सुजाता —बाबा की माँ
* आशीष विद्यार्थी — तमिलनाडु के उपमुख्यमंत्री इप्पो रामास्वामी
* एम. एन. नांबियार — बाबा के मामा
* विजयकुमार — चामुंडेश्वरी के पिता
* सयाजी शिंदे — दिव्यानंद भारती \
* अमरीश पुरी — तांत्रिक

सन्दर्भ
-------

1. ↑  "मनीषा कोइराला ने याद किया करियर का डाउनफॉल:बोलीं- फिल्म बाबा फ्लॉप होने के बाद लगा साउथ फिल्मों में मेरा करियर खत्म हो गया". *दैनिक भास्कर*. अभिगमन तिथि 28 जून 2023.
2. ↑  "रजनीकांत की 'बाबा' का ट्रेलर हुआ रिलीज! सुपरस्टार के बर्थडे पर दिखाई जाएगी फिल्म". *न्यूज़ 18*. 3 दिसम्बर 2022. अभिगमन तिथि 28 जून 2023.
3. ↑  "रजनीकांत की वो फ्लॉप, जिसे फिर से रिलीज़ किया जा रहा है, क्या वजह है?". *द लल्लनटॉप*. अभिगमन तिथि 28 जून 2023.

बाहरी कड़ियाँ
-------------

* *बाबा*  इंटरनेट मूवी डेटाबेस पर
चील नीहारिका
**चील नीहारिका** (अंग्रेजी: Eagle nebula, ईगल नॅब्युला) सर्प तारामंडल में स्थित नवजात तारों का एक खुला तारागुच्छ है जिसके इर्द-गिर्द एक चील की आकृति की नीहारिका फैली हुई है। इसी निहारिका में "सृष्टि के स्तम्भ" नामक क्षेत्र है जिसकी तस्वीरें हबल अंतरिक्ष दूरबीन ने ली थीं और विश्व-भर में प्रसिद्ध हो गई। चील निकरिका की खोज झ़ों-फ़ीलीप द शेसो (Jean-Philippe de Cheseaux, 'झ़' के उच्चारण का ध्यान रखें) ने सन् १७४५-४६ में की थी। चील नीहारिका पृथ्वी से लगभग ६,५०० प्रकाश-वर्ष की दूरी पर है। इसमें स्थित सबसे रोशन तारे का मैग्नीट्यूड +८.२४ है और यह दूरबीन के द्वारा आसानी से देखा जा सकता है। इसे मॅसिये वस्तुओं की सूची में भी शामिल किता गया था, जहाँ इसका नामांकन मॅसिये १६ (M16) है।

चील नीहारिका दृश्य
------------------

* चील नीहारिका के "सृष्टि के स्तम्भ" नामक क्षेत्र की हबल द्वारा ली गई तस्वीरचील नीहारिका के "सृष्टि के स्तम्भ" नामक क्षेत्र की हबल द्वारा ली गई तस्वीर
* अधोरक्त (इन्फ़्रारेड) प्रकाश की ली गई तस्वीर में स्तंभों का दृश्यअधोरक्त (इन्फ़्रारेड) प्रकाश की ली गई तस्वीर में स्तंभों का दृश्य
* चील नीहारिका के शिखर का चित्रचील नीहारिका के शिखर का चित्र

इन्हें भी देखें
---------------

* नीहारिका
* हबल अंतरिक्ष दूरबीन

सन्दर्भ
-------

1. ↑  Space, Alan Dyer, Simon and Schuster, 2007, ISBN 978-1-4169-3860-6.
**चुचुयिमलांग** पूर्वोत्तर भारत में नागालैंड राज्य के मोकोकचुंग जिले का एक गाँव है। गाँव को चार सेक्टरों या "मोपू" में विभाजित किया गया है, जिसका नाम है लोंग्ज़ुंग मोपू, तेयोंग मोपू, इम्पांग मोपू और इमलांग मोपू (Longzung mopu, Teyong mopu, Impang mopu and Imlang Mopu)। "मिश्रित क्षेत्र" अलग निर्वाचन क्षेत्र के अंतर्गत आता है, हालांकि यह भी चुचुयिमलांग गाँव का ही हिस्सा है, इसे "चुचु टाउन" भी कहा जाता है। प्रारंभ में चुचुयिमलांग गाँव में केवल इमलंग, इम्पांग और मोंगटा (त्योंग) मोपू शामिल थे, लोंग्ज़ुंग जो पूरी तरह से एक अलग गाँव था। बाद में इसका चुचुयिमलांग में विलय हो गया। 2001 की जनगणना से पता चलता है कि यह उंगमा को सबसे बड़े आओ गाँव से आगे निकल गया है। यह राष्ट्रीय राजमार्ग 61, लगभग 30 पर स्थित है   मोकोकचुंग शहर के बीच से किमी दूर पड़ता है। यह मोत्सु मोंग के उत्सव के लिए एक प्रसिद्ध गंतव्य है क्योंकि यह एकमात्र ऐसा आओ गांव है जो त्योहार के दौरान पड़ोसी ट्रांस दिखू जनजातियों के लोगों को आमंत्रित करता है। मोत्सु के दौरान अन्य एओ गांवों में गैर नागरिकों (गांव के बाहर के लोग) को अनुमति नहीं है। 

2001 की जनगणना चुचुयिमलांग की जनसंख्या को 9,524 पर रखती है। इसमें से 7,846 चुचुइमलंग गांव में रहते हैं जबकि 1,678 चुचुइमलंग परिसर में रहते हैं।

यह सभी देखें
------------

* नटवर ठक्कर, चुचुयिमलांग गाँव में नागालैंड का पहला गाँधी आश्रम स्थापित करने वाले सामाजिक कार्यकर्ता

संदर्भ
------

* Chuchuyimlang
* 
*
**बागान श्रम अधिनियम, 1951** बागान श्रमिकों के कल्‍याण की व्‍यवस्‍था करता है और बागानों में कार्य परिस्थितियों को विनियमित करता है। अधिनियम के अनुसार बागान शब्‍द का अर्थ है कोई भी बागान, जिसके लिए यह अधिनियम चाहे पूर्ण रूप से या आंशिक रूप से प्रयोज्‍य होता है और इसमें कार्यालय, अस्‍पताल, दवाखाना, स्‍कूल और अन्‍य कोई परिसर ऐसे बागानों में संबंधित किसी प्रयोजन के लिए प्रयुक्‍त होता है, शामिल हैं परन्‍तु इसमें परिसर में कोई फैक्‍टरी शामिल नहीं होती है, जिसके लिए फैक्‍टरी अधिनियम 1948 के प्रावधान प्रयोज्‍य होते हैं।

यह अधिनियम श्रम मंत्रालय द्वारा अपने औद्योगिक सम्‍पर्क प्रभाग के माध्‍यम से प्रशासित होता है। प्रभाग का संबंध विवादों के निपटान और औद्योगिक संबंध से संबंधित श्रम कानूनों में संशोधन करन के लिए संस्‍थागत ढांचा सुधारने से है। यह सुनिश्चित करने के लिए कि देश को स्थिर, सम्‍मानित और सक्षम कार्य बल जो शोषण मुक्‍त हो और उच्‍च स्‍तरीय प्रतिफल देने में सक्षम हो, दिलाने के प्रयास में केन्‍द्रीय औद्योगिक संबंध तंत्र के निकट समन्‍वयन में कार्य करता है|

बाहरी कड़ियाँ
-------------

इन्हें भी देखें
---------------

सन्दर्भ
-------

| * दे
* वा
* सं
भारतीय संविधान के प्रमुख अधिनियम |
| --- |
| आतंकवाद निरोधी अधिनियम, २००२ •  अनुसूचित जाति एवं जनजाति (अत्याचार निवारण) अधिनियम, 1989 •  आतंकवादी तथा विघटनकारी क्रियाकलाप (निवारण) अधिनियम, १९८७ •  औषधि और प्रसाधन सामग्री अधिनियम, १९४० •  दहेज प्रतिबंध अधिनियम, १९६१ •  पुलिस अधिनियम, १८६१ •  मोटरयान अधिनियम, १९८८ •  विदेशी मुद्रा विनियम अधिनियम, १९७३ •  विदेशी विनियम प्रबंदन अधिनियम, १९९९ •  संशोधित उपभोक्ता संरक्षण अधिनियम, २००२ •  सूचना का अधिकार अधिनियम, 2005 •  हिन्दू उत्तराधिकार अधिनियम, १९५६  •  हिन्दू उत्तराधिकार (संशोधन) अधिनियम, २००५ | Flag of India |

भारतभारत यह भारतीय संविधान-सम्बन्धित लेख अपनी प्रारम्भिक अवस्था में है, यानि कि एक आधार है।   
आप इसे बढाकर विकिपीडिया की मदद कर सकते है।
**बाबा गंगेश्वर नाथ धाम** मंदिर गंगा नदी से तीनो दिशाओं से घिरे कोनिया क्षेत्र के इटहरा गाँव में स्थित है यह भगवान शिव का मंदिर है, पश्चिम वाहिनी गंगा के सम्मुख होने के कारण इस मंदिर को बाबा गंगेश्वर नाथ कहा गया है। इस मंदिर का निर्माण कार्य बिसेन राजपूतो ने तत्कालीन काशी नरेश की सहायता से लगभग २५० वर्ष पूर्व इ. सन १७५० में कराया था। शिवलाल सिंह इटहरा गाँव के निवासी थे, वे बिसेन राजपूतो से संबाधित थे। बहुत ही धार्मिक प्रवृति होने के कारण इस मंदिर का शिलान्यास शिवलाल सिंह के द्वारा कराया गया। **फाल्गुन कृष्ण चतुर्दशी के दिन महाशिवरात्रि का पर्व मनाया जाता है। यहाँ पर महाशिवरात्रि पर्व के दिन मेला लगता है और महाशिवरात्रि पर्व बड़ी धूम धाम से मनाया जाता है।** ऐसी मान्यता है कि इसी दिन भगवान शिव ज्योतिर्लिंग रूप में प्रकट हुए थे। इस संबंध में एक पौराणिक कथा भी है। उसके अनुसार- भगवान विष्णु की नाभि से कमल निकला और उस पर ब्रह्माजी प्रकट हुए। ब्रह्माजी सृष्टि के सर्जक हैं और विष्णु पालक। दोनों में यह विवाद हुआ कि हम दोनों में श्रेष्ठ कौन है? उनका यह विवाद जब बढऩे लगा तो तभी वहां एक अद्भुत ज्योतिर्लिंग प्रकट हुआ। उस ज्योतिर्लिंग को वे समझ नहीं सके और उन्होंने उसके छोर का पता लगाने का प्रयास किया, परंतु सफल नहीं हो पाए। जब दोनों देवता निराश हो गए तब उस ज्योतिर्लिंग ने अपना परिचय देते हुए कहां कि मैं शिव हूं। मैं ही आप दोनों को उत्पन्न किया है।

तब विष्णु तथा ब्रह्मा ने भगवान शिव की महत्ता को स्वीकार किया और उसी दिन से शिवलिंग की पूजा की जाने लगी। शिवलिंग का आकार दीपक की लौ की तरह लंबाकार है इसलिए इसे ज्योतिर्लिंग कहा जाता है। एक मान्यता यह भी है कि फाल्गुन मास के कृष्ण पक्ष की चतुर्दशी को ही शिव-पार्वती का विवाह हुआ था इसलिए महाशिवरात्रि का पर्व मनाया जाता है।

भूगोल
-----

निर्देशांक 25°13′00″N 82°13′45″E﻿ / ﻿25.216667°N 82.229167°E﻿ / 25.216667; 82.229167

सन्दर्भ
-------


| * दे
* वा
* सं
कोनिया क्षेत्र में स्थित गाँव,मंदिर,विद्यालय एवं महाविद्यालय |
| --- |
| गाँव | इटहरा • शेरपुर • डीघ उपरवार • बहपुरा • धनतुलसी |
| मंदिर | 
* बाबा गंगेश्वरनाथ धाम

 |
| महाविद्यालय | 
* बुधिराम दुबे महिला महाविद्यालय

 |
रूस का चुकची प्रायद्वीप अमेरिका के अलास्का राज्य से केवल ५३ मील की समुद्री दूरी पर है
**चुकची प्रायद्वीप** (रूसी: Чуко́тский полуо́стров, चुकोत्स्कीय पोलूओस्त्रोव) एशिया का सब से पूर्वोत्तर क्षेत्र है। यह साइबेरिया के बिलकुल उत्तर-पूर्वी अंत पर है। इसके उत्तर में चुकची सागर, दक्षिण में बेरिंग सागर और पूर्व में बेरिंग जलडमरू है। प्रशासनिक रूप से यह रूस के चुकोटका स्वशासी राज्य का भाग है। सन् १९९० में इस प्रायद्वीप पर रहने वालों की जनसँख्या १,५५,०० थी। यहाँ के मूल निवासी चुकची, ऍसकिमो, चुवानी, कोरयाक, एवेन और युकगीर जातियों के हैं, हालाँकि कुछ रूसी लोग भी यहाँ आकर बस गए हैं।

चुकची प्रायद्वीप के बिलकुल पूर्वी छोर पर देझ़नेव अंतरीप है (ध्यान दीजिये कि 'झ़' का उच्चारण 'झ' से भिन्न है)। यहाँ से संयुक्त राज्य अमेरिका के अलास्का राज्य के सीवार्ड प्रायद्वीप (Seward Peninsula) का सब से नज़दीकी छोर केवल ५३ मील दूर है। पिछले हिमयुग के दौरान समुद्री सतह आज से कम थी और यहाँ एक ज़मीन का हिस्सा इन दोनों छोरो को जोड़े हुए था। माना जाता है के बहुत से मूल अमेरिकी आदिवासियों के पूर्वज इसी को पार करके एशिया से उत्तर अमेरिका में दाख़िल हुए।

इन्हें भी देखें
---------------

* साइबेरिया
* अलास्का

सन्दर्भ
-------

1. ↑  "Chukchi Peninsula" Archived 2012-10-16 at the Wayback Machine. Encyclopedia.com Archived 2018-01-28 at the Wayback Machine
**जंग** 1996 में बनी हिन्दी भाषा की एक्शन फ़िल्म है। अजय देवगन, रंभा, सदाशिव अमरापुरकर, टिन्नू आनन्द और सुजाता मेहता के साथ मिथुन चक्रवर्ती और आदित्य पंचोली (दोहरी भूमिका में) फिल्म में है।

संक्षेप
-------

सहायक पुलिस आयुक्त अर्जुन सक्सेना एक ईमानदार और मेहनती पुलिस अधिकारी हैं। यद्यपि उन्होंने करियर के रूप में पुलिस पद संभाला, फिर भी उनके छोटे भाई अजय एक वकील बन गया। जो पुलिस द्वारा गिरफ्तार अपराधियों और अर्जुन सहित कई प्रतिवादी की सहायता के लिए आगे आता है। अपने ग्राहकों के साथ-साथ कानून में कमी के कारण, अजय अपनी जरूरतों को पूरा करने के लिए कानून को झुकाने में माहिर बन गया है। यह अर्जुन को पसंद नहीं है और यह दोनों भाइयों को एक दूसरे के खिलाफ कर देता है। दूसरी तरफ, अजय का मानना है कि उसका ग्राहक राम, निर्दोष हैं, जबकि अर्जुन का मानना है कि राम दोषी हैं और सलाखों के पीछे होना चाहिए। अंत में, अर्जुन की ईमानदारी ने उसे चक्रधर चौधरी के रूप में एक नया और शक्तिशाली दुश्मन दे दिया। दोनों भाइयों के रिश्ते बेहतर नहीं होते हैं, क्योंकि अजय चक्रधर की बेटी मधु से प्यार करता है।

मुख्य कलाकार
------------

* मिथुन चक्रवर्ती - ए सी पी अर्जुन सक्सेना
* अजय देवगन - अजय बहादुर सक्सेना
* आदित्य पंचोली - राम / बिल्ला
* सुजाता मेहता - सीता
* सदाशिव अमरापुरकर - चक्रधर चौधरी
* टिन्नू आनन्द -
* रंभा - मधु

संगीत
-----

सभी गीत आनंद बख्शी द्वारा लिखित; सारा संगीत नदीम-श्रवण द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "आधी रात को घड़ी" | विनोद राठोड़, कविता कृष्णमूर्ति | 5:51 |
| 2. | "दीवाना दीवाना ये दिल" | कविता कृष्णमूर्ति, अभिजीत | 5:43 |
| 3. | "दिल ने कहा दिल ने सुना" | नदीम सैफी | 7:11 |
| 4. | "जब से तुम को देखा है" | कविता कृष्णमूर्ति | 5:51 |
| 5. | "क्या देख रहा है यार" | प्रिया भट्टाचार्य, विनोद राठोड़, बाबुल सुप्रियो | 5:32 |
| 6. | "उई अम्मा उई अम्मा" | कविता कृष्णमूर्ति | 5:42 |

बाहरी कड़ियाँ
-------------

* *जंग*  इंटरनेट मूवी डेटाबेस पर
**बारोवारी** (बंगाली: বারোয়ারি) पश्चिम बंगाल और बांग्लादेश में त्योहारों के अवसर पर जनता से एकत्रित किए गए चंदे के साथ आयोजित सामूहिक पूजा और उत्सव को कहते हैं। दुर्गा पूजा के दिनों में बंगाल-भर में कई मोहल्लों में बारोवारियाँ संगठित होती हैं।द टाइम्स ऑफ इंडिया अखबार के अनुसार कोलकाता में लगभग 3500 बरोवारी पूजा होती हैं।

नामोत्पत्ति
-----------

कहा जाता है कि १७९० ईसवी या उसके आसपास किसी मोहल्ले में रहने वाले कुछ परिवारों में दुर्गा पूजा के दौरान आपसी अनबन हो गई जिस वजह से उन परिवारों के कुछ पुरुषों को पारिवारिक पूजा में हिस्सा नहीं लेने दिया गया। ऐसे बाराह दोस्तों ने मिलकर स्वयं ही एक सामूहिक पूजा आयोजित करी और यह मोहल्ले में इतनी लोकप्रिय रही कि ऐसी समितियाँ बनाकर उत्सव आयोजित करना बंगाल में आम हो गया। क्योंकि यह सबसे १२ यारों ने आयोजित करी थी, इसलिये इसका नाम 'बारोयारी' हो गया, जो समय के साथ बिगड़कर 'बारोवारी' बन गया।

इन्हें भी देखें
---------------

* दुर्गा पूजा

सन्दर्भ
-------

1. ↑  Linguistic Situation In North-East India, pp. 113, Concept Publishing Company, 2003, ISBN 9788180690266, *... In social life the barowari or public puja, which had first been performed near Santipur in Bengal about in 1790, came to occupy a significant place though this sort of puja subsisting on public subscriptions tended to take the character of a festival rather than a religious function ...*
2. ↑  Ritual worship of the great goddess: the liturgy of the Durgā Pūjā with interpretations, Hillary Rodrigues, State University of New York Press, 2003, ISBN 9780791453995, *... The first of these was the so-called Barowari Puja, named after the group of twelve friends who first celebrated it in 1790 ...*
कुछ इतिहासकार उन साम्राज्यों को **बारूदी साम्राज्य** (Gunpowder Empires) की संज्ञा देते हैं जो मुख्यतः बारूद पर आधारित हथियारों पर एकाधिकार के कारण बने या शासन से च्युत नहीं हुए। विलियम एच मैकनील (William H. McNeill) का मत है कि लगभग १५वीं शताब्दी के मध्य में नयी और शक्तिशाली बन्दूकों (तथा तोपों) के विकास के कारण दूसरे राज्यों पर आक्रमण करने वालों तथा अपनी रक्षा करने वालों के बीच का पारम्परिक शक्ति संतुलन बुरी तरह गड़बड़ा गया। यह शक्ति संतुलन पहले पश्चिमी यूरोप में गड़बड़ हुआ (जहाँ बन्दूकों का विकास हुआ) और फिर सभ्य विश्व के अन्य भागों में । जहाँ भी शासक नयी आर्टीलरी पर एकाधिकार बनाए रखने में सफल हुए, वे बड़े-बड़ भूभागों को जीतकर अपना साम्राज्य बना सके। यह प्रक्रिया यूरोप की परिधि के देशों में हुई तथा अधिकांश इस्लामी विश्व और एशिया में। पश्चिमी यूरोप में युद्धकला (वारफेयर) में लगातार प्रगति हुई जिसके कारण सैनिक और राजनैतिक प्रतिद्वन्द्विता इतनी तीव्र थी कि वहाँ कोई एक शक्ति दूसरे पर हाबी न हो पायी। विलियम एच मैकनील, और मार्शल जी एस हॉग्सन (Marshall G. S. Hodgson) ने तीन इस्लामी राजव्यवस्थाओं- ऑटोमन साम्राज्य, सफ़वी साम्राज्य, और मुग़ल साम्राज्य को बारूदी साम्राज्य की श्रेणी में रखा है क्योंकि इन्होने अपने-अपने क्षेत्रों में बन्दूक और आर्टिलरी के निर्माण पर एकाधिकार बनाए रखने में सफल रहे जिसके कारण उनके साम्राज्य केन्द्रीकृत और एक बने रह सके। 

किन्तु डगलस ई स्ट्रूसन्द आदि ने इस सिद्धान्त की आलोचना की है।

सन्दर्भ
-------

1. ↑  McNeill 1993 Archived 2020-04-08 at the Wayback Machine, p. 103
2. ↑  Douglas E. Streusand, Islamic Gunpowder Empires: Ottomans, Safavids, and Mughals (Philadelphia: Westview Press, c. 2011) ("Streusand"), p. 3-4.

स्रोत
-----

* McNeill, William H. (1993). "The Age of Gunpowder Empires, 1450-1800". प्रकाशित Adas, Michael (संपा॰). *Islamic & European Expansion: The Forging of a Global Order*. *Journal of Near Eastern Studies*. **44**. Philadelphia: Temple University Press. पपृ॰ 103–139. JSTOR 544368. आई॰ऍस॰बी॰ऍन॰ 978-1566390682.
* The Gunpowder Empires: Ottoman, Safavid, and Mughal
**बार्बिट्यूरिक अम्ल** (Barbituric acid या malonylurea या 6-hydroxyuracil) एक कार्बनिक यौगिक है। यह जल में विलेय गंधहीन चूर्ण (पाउडर) है। यह अम्ल बार्बिट्युरेट औषधियों का आधार यौगिक (parent compound) है। जर्मन रसायनज्ञ एडॉल्फ फॉन बेयर (Adolf von Baeyer) ने १८६४ में इसका आविष्कार किया था।

परिचय
-----

बार्बिट्यूरिक अम्ल वस्तुत: मैलोनिक अम्ल का यूरीड है। साधारणतया यह मैलोनिक क्लोराइड या मैलोनिक एस्टर, के यूरिया के साथ संघनन से प्राप्त होता है :

मैलोनिक अम्ल और यूरिया से बार्बिट्यूरिक अम्ल का संश्लेषण
बार्बिट्यूरिक अम्ल के सुंदर क्रिस्टल बनते हैं तथा यह जल में विलेय होता है। इसका जलीय विलयन प्रबल अम्लीय होता है। इस यौगिक में मैलोनिक अम्ल के मेथिलीन समूह का हाइड्रोजन बड़ी सरलता से विस्थापित होकर अनेक यौगिक बनाता है, जो सैद्धांतिक और व्यावहारिक, दोनों दृष्टियों से महत्व के हैं। नाइट्रिक अम्ल की क्रिया से यह नाइट्रोबार्बिट्यूरिक अम्ल (Uramil) हो जाता है। इससे स्यूडोयूरिक अम्ल प्राप्त होता है, जिसका उपयोग यूरिया के संश्लेषण में हुआ है। इसके ऐल्किल संजात बड़े प्रभावशाली शामक (sedative) या निद्रापक (hypnotic) हैं, जिनका व्यवहार आज व्यापक रूप से ओषधियों में होता है। ऐसी ओषधियाँ विरोनल, प्रोपोनल, डायल, लूमिनल इत्यादि क्रमश: डाइएथिल बार्बिट्यूरिक अम्ल, डाइप्रोपिल बार्बिट्यूरिक अम्ल, डाइएलिल बार्बिट्यूरिक अम्ल, फेनिल-एथिल बार्बिट्यूरिक अम्ल इत्यादि हैं।
फीडबैक प्रवर्धक का ब्लॉक आरेख - इसमें बार्कहाउजेन की कसौटी लागू होती है। इसमें एक प्रवर्धक अवयव *A* है जिसके आउटपुट *vo* को फीडबैक नेटवर्क *ß(jω)* के द्वारा पुनर्निवेशित (fed back) किया गया है।
लूप-लब्धि (loop gain) की गणना के लिये फीडबैक लूप को किसी बिन्दु पर तोड़ा हुआ मान लिया जाता है तथा किसी दिये हुए निवेश (input) *vi* के लिये आउटपुट *vo* का मान निकाला जाता है:  
 
:{\displaystyle G={\frac {v\_{o}}{v\_{i}}}={\frac {v\_{f}}{v\_{i}}}{\frac {v\_{o}}{v\_{f}}}=\beta A(j\omega )\,}
**बार्कहाउजेन कसौटी** (Barkhausen criterion) एक शर्त या सम्बन्ध है जो बताती है कि कोई एलेक्ट्रानिक परिपथ किस स्थिति में दोलन कर सकेगा (और किस स्थिति में नहीं)। इसे जर्मनी के भौतिकशास्त्री एच जी बार्कहाउजेन () ने सन् १९२१ में प्रतिपादित किया था। एलेक्ट्रानिक आसिलेटरों के डिजाइन में इसका बहुतायत से प्रयोग होता है। इसके साथ ही ऋणात्मक पुनर्निवेशयुक्त परिपथों (negative feedback) की डिजाइन में भी इसका खूब इस्तेमाल होता है। (जैसे आप-एम्प)

बार्कहाउजेन की कसौटी उन परिपथों पर लागू होती है जिनमें फीडबैक लूप उपस्थित हो। इसके अनुसार,

यदि किसी परिपथ में {\displaystyle A\,} किसी प्रवर्धक अवयव की लब्धि (gain) हो तथा {\displaystyle \beta (j\omega )\,} फीडबैक पथ का ट्रान्सफर फंक्शन हो तो और इस प्रकार {\displaystyle \beta A\,} लूप-लब्धि (loop gain) है तो यह परिपथ केवल उन आवृत्तियों पर ही दोलन कर सकती है जिनके लिये -
* (1) लूप-लब्धि का मान **१** हो, अर्थात, {\displaystyle |\beta A|=1\,;}

* (2) पूरे लूप में कलान्तर (phase shift) **शून्य** हो या 2π का पूर्ण गुणक हो: {\displaystyle \angle \beta A=2\pi n,n\in 0,1,2,\dots \,.}

ध्यातब्य है कि बार्कहाउजेन कसौटी दोलन के लिये केवल **आवश्यक** शर्त है किन्तु यह **पर्याप्त** शर्त नहीं है। अर्थात कुछ ऐसे परिपथ भी हो सकते हैं जो इस कसौटी पर खरे उतरते हैं किन्तु दोलन नहीं करते। इसके विपरीत नाइक्विस्ट की कसौटी किसी लूप के स्थायित्व/अस्थायित्व के लिये आवश्यक एवं पर्याप्त शर्त की व्याख्या करती है।

सन्दर्भ
-------

इन्हें भी देखें
---------------

* नकारात्मक प्रतिपुष्‍टि
* धनात्मक पुनःभरण
* इलेक्ट्रॉनिक दोलक
**बिन्दु शोषण** (डॉट ब्लॉट), आणविक जीवविज्ञान मे इस्तेमाल होने वाली एक तकनीक है जो जैवाणुओं का पता लगाने तथा प्रोटीनों का पता लगाने, विश्लेषण करने एवं 
डॉट ब्लॉट से डीएनए और आरएनए का पता लग जाता है। 

यह तकनीक नर्दन ब्लॉट, सर्दन ब्लॉट और वेस्टर्न ब्लॉट का सरलीकरण है। जिस अणु का पता लगाना है उसक मिश्रण को झिल्ली पर लगाया जाता है सीदा डॉट क रूप मे। 
यह तकनीक समय में महत्वपूर्ण बचत प्रदान करता है। 

डुप्लीकेट डॉट धब्बा फिल्टर पर दो आसो जांच के उपयोग के योजनाबद्ध

विधि
----

डॉट ब्लॉट करने क लिए जादा समय और चीजे नहीं चाहए। 
इसकी विधि निम्नलिखित है-

* मिश्रण को सीधा झिल्ली पर लगाया डॉट के रूप मे और ३० मिनट तक सूखने के लिए छोड दिया।
* मिश्रण को तत्व-विकिरण किया जाता है और झिल्ली को ८०' पर सेंका जाता है।
* फिर झिल्ली पर रेडियोएक्टिव प्रोब लगाए जाते हैं।
* अतिरिक्त प्रोब को धोया जाता है।
* और फिर ऑटो रेडियोएक्टिव तकनीक से पता लगाया जाता है।

उपयोग
-----

* सरलीकरण है नर्दन ब्लॉट, सर्दन ब्लॉट और वेस्टर्न ब्लॉट का।
* समय में महत्वपूर्ण बचत प्रदान करता है।
* किसी तरह के जेल इस्तेमाल नहीं होती है।
* जल्दी से परिणाम बता देती है।

सन्दर्भ
-------
**चिवहे** (अंग्रेजी: Chivhe Koli) महाराष्ट्र के कोलियों का गोत्र है। जो की खासकर ज़मीदार थे और मराठा साम्राज्य में किलेदार थे जो नाइक और सरनाईक की उपाधियों से सम्मानित थे। 
चिवहे गोत्र के कोलियों ने छत्रपति राजाराम राजे भोंसले के कहने पर मुग़लों से पुरंदर किला छीन लिया था। पुरंदर किले और सिंहगड किले पर चिवहे कोलियों की ही सरदारी रही है। ईसू चिवहे नाम के कोली को पुरंदर के सरनाईक की उपाधि से नवाजा गया और उसे 6030 बीघा जमीन भी दी गई थी।

विद्रोह
-------

1763 में पेशवा ने आभा पुरंदरे को सरनाईक बना दिया था जिसके कारण चिवहे कोलियों ने पेशवा के खिलाप विद्रोह कर दिया और पुरंदर एवं सिंहगढ़ किले पर कब्जा कर लिया था। कोलियों को आभा पुरंदरे पसंद नही आया तो आभा ने कोलियों को किलेदारी से हटा दिया और नए किलेदार तैनात कर दिए थे जिसके कारण कोलियों ने 7 मई 1764 में किलों पर आक्रमण कर दिया और अपने कब्जे में ले लिया। पांच दिन बाद रुद्रमल किले को भी कब्जे में ले लिया और मराठा साम्राज्य के प्रधान मंत्री पेशवा रघुनाथराव को चुनोती पेश की।
कुछ दिन बाद पेशवा पुरंदर किले के अंदर देवता की पूजा करने के लिए किले में आया लेकिन पेशवा कोलियों में हथथे चढ़ गया। कोलियों ने पेशवा का सारा सामान और हथियार लूट लिए और उसको बन्दी बना लिया लेकिन कुछ समय बाद छोड़ दिया। इसके बाद कोलियों ने आस पास के छेत्र से कर बसूलना सुरु कर दिया। इसके बाद कोलियों के सरनाईक कोंडाजी चिवहे ने पेशवा के पास पत्र भेजा जिसमे लिखा हुआ था 'और जनाब क्या हाल चाल है,सरकार कैसी चल रही है मज़े में हो'। यह पत्र पढ़कर पेशवा कुछ ज्यादा ही अपमानित महसूस करने लगा और बौखलाकर मराठा सेना को आक्रमण का आदेश दे दिया लेकिन सेना कुछ भी नही कर पाई क्योंकि कोली खुद ही किलेदार थे और किलों की अछि तरह से किलेबन्दी कर रखी थी और पेशवा को नाकामी का मुहूं देखना पड़ा। इश्के बाद अपमानित पेशवा ने चिवहे गोत्र (वंस) के कोलियों को बंदी बनाना सुरु कर दिया। जितने भी चिवहे गोत्र के कोली पेशवा के अधिकृत हिस्से में रह रहे थे सभी को बाघी घोसित कर दिया और बन्दी बनाना सुरु कर दिया। इसके बाद चिवहे कोलियों ने माधवराव के पास पत्र भेजा और पेशवा को समझाया गया इसके बाद कोलियों ने किलों को माधवराव को सौंप दिया और चिवहे कोलियों को फिर से किलेदारी सौंप दी गई।

संदर्भ
------



1. 1 2  Guha, Sumit (2006-11-02). *Environment and Ethnicity in India, 1200-1991* (अंग्रेज़ी में). Cambridge University Press. आई॰ऍस॰बी॰ऍन॰ 9780521028707.
2. ↑  Sardesai, Govind Sakharam (1934). *Documents Illustrating Maratha Administration* (मराठी में). Government Central Press.
3. ↑  *Selections from the Peshwa Daftar* (मराठी में). Government Central Press. 1932.
4. ↑  State), Bombay (India : (1885). *Gazetteer of the Bombay Presidency ...* (अंग्रेज़ी में). Government Central Press.सीएस1 रखरखाव: फालतू चिह्न (link)
**बिजावर-पन्ना पठार** में भारतीय राज्य मध्य प्रदेश में छतरपुर और पन्ना जिलों के कुछ हिस्से आते हैं। यह बुन्देलखण्ड पठार का हिस्सा है।

भूगोल
-----

यह 25-30 किमी चौड़ा है और सागर डिवीजन में बिजावर पहाड़ियों के पीछे स्थित है। बिजावर-पन्ना पठार उत्तर से दक्षिण तक तीन अच्छी तरह से चिह्नित एस्केरपमेंट्स (escarpments) में उगता है और इसके बाद 300, 375 और 450 मीटर की दूरी पर मीरहसन और सोनार नदियों के अनुदैर्ध्य घाटियों (longitudinal valleys) की ओर बढ़ता है। पन्ना के पूर्वोत्तर में दो मुख्य शाखाएँ हैं - जिनमें से दक्षिणी शाखा को पन्ना पहाड़ियाँ और उत्तरी शाखा को विंध्याचल श्रेणी कहा जाता है। पन्ना रेंज महज 15 किमी चौड़ी एक टेबल लैंड (table land) बनाती है। इसकी ढलान सामान्य तौर पर दक्षिण-पश्चिम से उत्तर-पूर्व की ओर है।

यह बुंदेलखंड पठार का हिस्सा है। 

पठारों की एक श्रृंखला कैमूर पहाड़ियों के साथ चलती है। इन नदी वाले पठारों (fluvial plateaux) में, उतरते पठारों की एक श्रृंखला शामिल है, जो पश्चिम में पन्ना पठार से शुरू होती है, इसके बाद भांडेर पठार और रीवा पठार और पूर्व में रोहतास पठार के साथ समाप्त होती है।

बिजावर-पन्ना पहाड़ियों को पार करते हुए केन नदी 60 किमी लंबी और 150-180 मीटर गहरी खाई काटती है। इस जलप्रपात से निकालकर कई धाराएँ केन में जुड़ती हैं।

संदर्भ
------

1. 1 2  Srivastava, Sangya. "Studies in Demography". *p521*. Google books. अभिगमन तिथि 2010-07-11.
2. ↑  Bhargava, Archana. "Resources and planning for economic development". Google books. मूल से 6 अप्रैल 2019 को पुरालेखित. अभिगमन तिथि 2010-07-11.
3. ↑  K. Bharatdwaj. "Physical Geography: Introduction To Earth". *p. 158*. google books. मूल से 6 अप्रैल 2019 को पुरालेखित. अभिगमन तिथि 2010-06-28.
4. ↑  Sharma, shri Kamal. "Spatial framework and economic development". *p. 22*. अभिगमन तिथि 2010-07-11.

| * दे
* वा
* सं
भारत के पठार |
| --- |
| उत्तर | 
* चांगथंग

 |
| दक्षिण | 
* कोलार पठार
* मैसूर पठार
* सिंगूर पठार
* वल्लम पठार

 |
| पूर्व | 
* चांगथांग पठार
* छोटा नागपुर का पठार
* कार्बी-मेघालय पठार
* कार्बी आंगलोंग पठार
* रोहतास पठार
* शिलांग पठार

 |
| पश्चिम | 
* मांगी-तुंगी पठार
* कास पठार
* दक्कन का पठार
* मसाई पठार

 |
| मध्य | 
* भांडेर पठार
* बिजावर-पन्ना पठार
* मालवा पठार
* रीवा पठार

 |
**जंग** 2000 में बनी हिन्दी भाषा की एक्शन फ़िल्म है। इसका निर्देशन संजय गुप्ता ने किया और इसमें आदित्य पंचोली खलनायक की भूमिका में और संजय दत्त, जैकी श्रॉफ, रवीना टंडन और शिल्पा शेट्टी प्रमुख भूमिकाओं में हैं।

संक्षेप
-------

ईमानदार और मेहनती पुलिस अधिकारी वीर चौहान (जैकी श्रॉफ) कानून तोड़ने वालों को गिरफ्तार करने में विश्वास करता है ताकि उनपर अदालत में मुकदमे चलाया जाए और इंसाफ हो। जबकि उसके सहयोगी इंस्पेक्टर ख़ान (आदित्य पंचोली) का मानना है कि पुलिस को अपराधियों को गिरफ्तार करने की बजाय कड़ी कार्रवाई करनी चाहिए। वो कई को मुठभेड़ में गोली मारकर मौत के घाट उतार भी चुका है। यही वजह है कि वीर और ख़ान की नहीं बनती।

इस बीच वीर के निजी जीवन में उसकी पत्नी, नैना (रवीना टंडन) और छोटा बेटा, साहिल के साथ खुशी से रहना शामिल है। दुर्भाग्य से परिवार की खुशी कम हो जाती है जब दंपति को यह पता चलता है कि साहिल को ब्लड कैंसर है। उसकी जान बचाने के लिए अस्थि मज्जा का प्रत्यारोपण होना जरूरी है। लेकिन डोनर ऐसा होना चाहिए जिसका अस्थि मज्जा समूह साहिल से मेल खाए, जो खोजना मुश्किल साबित हो रहा है। फिर अंत में 4 साल के लिए वीर की हिरासत में कैद बल्ली (संजय दत्त) नामक अपराधी का समूह उससे मिल जाता है। पहले तो बल्ली अपने अस्थि मज्जा को दान करने से इनकार कर देता है लेकिन बाद में मन बदलने के बाद सहमत हो जाता है। वीर इसके बाद सभी जरूरी इंतजाम करता है जिसमें बल्ली को सलाखों के पीछे से लाना और उसके शरीर से जंजीरों को ढीला कर अस्पताल ले जाना शामिल होता है।

लेकिन दुर्भाग्य से बल्ली भागने में सफल हो जाता है। वीर के बेटे के पास जिंदा रहने के लिए केवल 15 दिन हैं। उसे जितनी जल्दी हो सके बल्ली का पता लगाना होगा, इससे पहले कि ख़ान उसे गोली मार दे।

मुख्य कलाकार
------------

* संजय दत्त — बल्ली
* जैकी श्रॉफ — इंस्पेक्टर वीर चौहान
* आदित्य पंचोली — इंस्पेक्टर ख़ान
* रवीना टंडन — नैना चौहान
* शिल्पा शेट्टी — तारा
* सौरभ शुक्ला — मूसा
* नीरज वोरा — लच्छमनदास ढोलकिया 'लच्छू'
* संजय मिश्रा — जग्गी
* सचिन खेडेकर — डॉक्टर
* नवीन निश्चल — पुलिस कमिश्नर

संगीत
-----

सभी गीत समीर द्वारा लिखित; सारा संगीत अनु मलिक द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "आइला रे लड़की मस्त मस्त तू" | अनु मलिक, अलका याज्ञिक | 5:47 |
| 2. | "मेरे बिना तुम मेरे बिना तुम" | कुमार सानु, अलका याज्ञिक | 5:30 |
| 3. | "कदी ते आना बल्ली दी गली" | अनु मलिक, जसपिंदर नरुला | 6:40 |
| 4. | "जंग (विषय गीत)" | महालक्ष्मी अय्यर, हरिहरन | 6:19 |
| 5. | "मेरी ममता में हो इतना असर" | पंकज उधास, करसन सागठीया | 7:00 |
| 6. | "दिल में जिगर में मेरी नजर में" | कुमार सानु, हेमा सरदेसाई | 6:34 |
| 7. | "एक लड़की जिसके होठों पे" | अनु मलिक | 6:53 |
| 8. | "शीर्षक संगीत" (वाद्य संगीत) | N/A | 1:56 |

सन्दर्भ
-------

बाहरी कड़ियाँ
-------------

* *जंग*  इंटरनेट मूवी डेटाबेस पर

| * दे
* वा
* सं
संजय गुप्ता की फिल्में |
| --- |
| 
* *आतिश* (1994)
* *राम शस्त्र* (1995)
* *हमेशा* (1997)
* *जंग* (2000)
* *खौफ़* (2000)
* *काँटे* (2002)
* *मुसाफ़िर* (2004)
* *ज़िन्दा* (2006)
* *दस कहानियाँ* (2007)
* *शूटआऊट ऍट वडाला* (2013)
* *जज़्बा* (2015)
* *काबिल* (2017)

 |
बरगदाही या वट सावित्री या बरगदाही अमावस्या उत्तर भारत का एक पर्व है. यह एक महान महिला सावित्री की ईश्वर के प्रति निष्ठा व पतिव्रत धर्म की महान शक्ति का परिचायक है. इस दिन महिलाएं अपने पति की लंबी आयु के लिए प्रार्थना करती हैं. यह व्रत ज्येष्ठ माह की अमावस्या को होता है. कुछ स्थानों पर यह ज्येष्ठ माह की पूर्णिमा को भी मनाया जाता है .कहते है कि देवी सावित्री ने वट वृक्ष के नीचे ही यमराज से अपने पति का जीवन वापस पाया था ,तभी से वट वृक्ष का इस दिन से पूजन प्रारम्भ हुआ .
तात्विक दृष्टि से विचार करें तो वट के पूजन से हमें वृक्षों की उपयोगिता व उनके संरक्षण का सन्देश मिलता है .हिन्दू संस्कृति में वृक्षों को जीवंत देवताओं के तुल्य माना जाता है. मत्स्य पुराण में वृक्षों के बारे में कहा गया है कि दस कुओं को बनवाने पर मिलने वाला पुण्य एक तालाब बनवाने के बराबर ,दस तालाब बनवाने पर मिलने वाला पुण्य एक झील बनवाने के बराबर और दस झीलों को बनवाने का पुण्य एक गुणवान पुत्र के बराबर और दस गुणवान पुत्रों का पुण्य एक वृक्ष लगाने मात्र से मिल जाता है. पेड़ पौधे प्रकृति के वरदान हैं जो हमें हरियाली व फल फूल के साथ जीवन और बेहतर स्वास्थ्य भी देते हैं .
कहते हैं कि पृथ्वी पर एक वट वृक्ष में तीनों देवों (ब्रह्मा ,विष्णु व महेश) की शक्तियां हैं .वट वृक्ष अपनी विशालता के लिए भी जाना जाता है. तार्किक दृष्टि से देखें तो यह वृक्ष ज्येष्ठ माह की तपती धूप से लोगों को बचाता रहा है .इसीलिए ज्येष्ठ माह में इसकी पूजा की परम्परा बन गयी .

सन्दर्भ
-------

1. ↑  "बरगदाही विशेष: पति की लंबी आयु के लिए अपनाएं ये पूजन विधि". *Amar Ujala*. अभिगमन तिथि 2022-03-18.
चू युआन
**चू युआन** (चीनी: 屈原, अंग्रेज़ी: Qu Yuan; जन्म: ३३९ ईसापूर्व; देहांत: २७८ ईसापूर्व) चीन के झगड़ते राज्यों के काल के एक प्रसिद्ध कवि थे। वह अपने 'चू-त्सि' (楚辭, Chu Ci) नामक कविता संग्रह के लिए मशहूर हैं ('चू-त्सि' का अर्थ 'दक्षिण के गीत' है)। उनके जीवन के बारे में बहुत कम तथ्य ज्ञात हैं और कुछ विद्वानों ने इस बात पर भी शक़ जतलाया है कि पूरा 'चू-त्सि' संग्रह वास्तव में उन्ही का लिखा हुआ है। फिर भी इस संग्रह की सबसे लोकप्रिय कविता, 'ली साओ' (離騷, Li Sao) को लगभग सभी उन्ही की कृति मानते हैं। उनके जीवन के बारे में कुछ सीमित जानकारी सीमा चियान के महान इतिहासकार के अभिलेख नामक इतिहास-ग्रन्थ से आधुनिक युग तक पहुँची है, हालाँकि उसके कुछ तथ्य एक-दूसरे से टकराते हैं।

जीवनी
-----

महान इतिहासकार के अभिलेख में सीमा चियान ने दर्ज किया है कि किसी ज़माने में चू युआन चू राज्य के राजघराने के सदस्य थे और राजा हुआई के दरबार में मंत्री थे। वे पंडित थे और राजनीति व कूटनीति में निपुण थे। पहले तो राजा का उनपर बहुत भरोसा था लेकिन चू युआन से जलने वालों ने उनके खिलाफ़ षड्यंत्र रचा जिस से राजा ने भड़ककर उनपर विशवास करना बंद कर दिया। राजा की मृत्यु के बाद, चिंगशिआंग नामक राजा गद्दी पर आया जिसने चू युआन को देश-निकाला ही दे डाला। वे कुछ सालों तक दुखी दर-दर भटके। लोक-मान्यता के अनुसार इस दौरान वे अक्सर हूबेई प्रान्त के ज़िगुई ज़िले के शियांगलूपिंग बस्ती के पास एक पहाड़ में बने कुँए के पानी में अपनी उदास शक्ल देखा करते थे और वहाँ ऐसे ही एक कुँए को वही कुआँ माना जाता है, जिस से उसका नाम ही 'चेहरे दिखाने वाला कुआँ' पड़ा हुआ है। २७८ ईसापूर्व में उन्हें अपने देश 'चू' की राजधानी यिंग (郢, Ying) शहर पर चिन राज्य का क़ब्ज़ा हो जाने की खबर पहुँची। उन्होंने 'आइ यिंग' (Lament for Ying, 哀郢, अर्थ: यिंग के लिए विलाप) नामक कविता लिखी और मिलुओ नदी में डूबकर ख़ुदकुशी कर ली।

इन्हें भी देखें
---------------

* चू-त्सि
* सोंग यु
* चू राज्य (प्राचीन चीन)
* झगड़ते राज्यों के काल
* महान इतिहासकार के अभिलेख

सन्दर्भ
-------

1. ↑  How to read Chinese poetry: a guided anthology, Zong-qi Cai, Columbia University Press, 2008, ISBN 978-0-231-13941-0, *... Much of what we know about Qu Yuan is subject to controversy ...*
2. ↑  Defining Chu: image and reality in ancient China Archived 2014-07-04 at the Wayback Machine, John S. Major, University of Hawaii Press, 2004, ISBN 978-0-8248-2905-6
3. ↑  Rough guide to China, David Leffman, Simon Lewis, Jeremy Atiyah, Rough Guides, 2003, ISBN 978-1-84353-019-0, *... Hearing of the imminent invasion, Qu picked up a heavy stone and drowned himself in the nearby Miluo River rather than see the state he loved conquered. Distraught locals raced to save him in their boats, but were too late ...*
चिलास तक जाने के लिए पुल
**चिलास** या **चलास** (उर्दू: چلاس), पाक-अधिकृत कश्मीर के गिलगित-बलतिस्तान क्षेत्र के दिआमेर ज़िले में स्थित एक छोटा-सा क़्स्बा है जो उस ज़िले की राजधानी भी है। यह काराकोरम राजमार्ग के द्वारा रेशम मार्ग से जुड़ता है साथ ही यह राजमार्ग इसे दक्षिण मे इस्लामाबाद से जोड़ता है। काराकोरम राजमार्ग पर चिलास से इस्लामाबाद के रास्ते में दासु, मनसेहरा, ऐबटाबाद और हरिपुर नगर आते हैं जबकि, इसके उत्तर में यह गिलगित और सोस्त के रास्ते चीनी शहरों कशगार और ताशकुरगन से जुड़ता है।

चिलास की प्रचीन शिलाएँ
----------------------

शाहराह-ए-काराकोरम के साथ-साथ अब तक तक़रीबन २०,००० से ज़्यादा ऐसी चट्टानें और स्थान मिले हैं जो प्राचीन संस्कृति के चिह्न देते हैं। गिलगित-बल्तिस्तान में हुन्ज़ा और हरिबन की जानिब दस बड़ी जगहें पुरातन स्थलों की मौजूदगी की वजह से निहायत अहम हैं। यह उन गुज़रे हुए हमलावरों, व्यापारियों और यात्रियों की यादगार हैं जिन्होनें प्राचीनकाल में यहाँ सफ़र किया। ५००० से १००० ईसापूर्व के दौर की यहाँ शिलाएँ तराशी हुई हैं जिनमें जानवर, तिकोने मनुष्य और शिकार करते लोग दिखाए गए हैं। जानवरों का आकार मनुष्यों से बड़ा दर्शाया गया है। यह चट्टानों पर पत्थर के औज़ारों से बनाए गए थे और उन औज़ारों की चोटें भी आज तक दिखाई देती हैं।

माहिर आसार क़दीमा कारल जैट मार ने इन तमाम आसार का बग़ोर मुशाहिदा क्या और इस इलाके की तारीख़ को यकजा क्या है। इन तमाम मुशाहिद अत को इन के मशहूर ज़माना तसानीफ़ में मुलाहिज़ा की जा सकता है। 

पाकिस्तान के महकमा आसार क़दीमा के मुताबिक इन आसार में खअरो सत्तानी लफ्ज़ कअब्बूह या कामबवो कसरत से मिला है। इस लफ्ज़ का तक़रीबन हर क़दीम निशानी में मौजूद होना महकमा के मुताबिक इस बात की निशानदही करता है कि चलास भी एक वक्त में ज़रूर क़दीम रियासत कामबोज्ह का हिस्सा रहा हो गा।

अन्य जानकारी
------------

चिलास का इंतिज़ाम वफ़ाक़ी इदारे चलाते हैं, जो कि गिलगित-बल्तिस्तान की सरकारी व्यवस्था के तहत है। यहाँ गर्मियाँ गर्म और सर्दियाँ ख़ुशक और सर्द होती हैं। यहाँ पहुंचने के दो बड़े रास्ते हैं। पहला रास्ता काराकोरम राजमार्ग है जबकि दूसरा काग़ान वादी से होते हुऐ बाबूसर दर्रे से आता है। चिलास वादी के ठीक पूर्व से सिन्धु नदी बहती है और ग़ैर-मुल्की सैलानी को यहाँ आने और होटलों में ठहरने के लिए विशेष इजाज़त मिलनी ज़रूरी होती है।

यह भी देखिए
-----------

* काराकोरम राजमार्ग
* गिलगित
* गिलगित-बल्तिस्तान
* हुन्ज़ा
* काग़इन

सन्दर्भ
-------

1. ↑  (क्या ये नाम दरुस्त है?)
**चौरागढ़ का किला**, मध्य प्रदेश के नरसिंहपुर शहर के निकट स्थित है। गौड़ शासक संग्राम शाह ने इस किले को 15वीं शताब्दी में बनवाया था। यह किला गाडरवारा रेलवे स्टेशन से लगभग 19 किलोमीटर दूर है। वर्तमान में प्रशासन की उपेक्षा के कारण किला क्षतिग्रस्त अवस्था में पहुंच गया है। किले के निकट ही नोनिया में 6 विशाल प्रतिमाएं देखी जा सकती हैं। कभी राजगौड़ वंश की समृद्धि,शक्ति और वैभव का प्रतीक रहा चौगान या चौरागढ़ का किला अपने अस्तित्व के लिए संघर्ष कर रहा है।

जिला मुख्यालय से करीब 50 किमी दूर सघन वनों के बीच ऊंचे पहाड़ पर बना यह किला पुरातत्व विभाग के अधीन एक संरक्षित किला है पर न तो इसका संरक्षण किया जा रहा है और न ही फिलहाल विभाग की ओर से कोई कार्ययोजना प्रकाश मेें आई है। करीब ५ किमी के क्षेत्र में विस्तृत चौगान के किला के अधिकांश हिस्से समय की मार से मिट्टी में मिल गए हैं और कुछ ही हिस्से खंडहरों के रूप में इसकी ऐतिहासिकता की कहानी सुनाते प्रतीत होते हैं। राज दरबार सहित रनिवास और अन्य राजप्रासाद ध्वंसावशेषों के रूप में नजर आते हैं।

५४ गढ़ों का कोषालय था यह किला
इतिहास के मुताबिक इस राजवंश के उदय का श्रेय यादव राव यदुराव को दिया जाता है । जिन्होंने चौदहवीं शताब्दी के अंतिम वर्षो में गढ़ा कटंगा में राजगौड़ वंश की नींव डाली । इसी राजवंश के प्रसिद्ध शासक संग्राम शाह 1400-1541 ने 52 गढ़ स्थापित कर अपने साम्राज्य को सुदृढ़ बनाया था। नरसिंहपुर जिले में चौरागढ़ या चौगान किला का निर्माण भी उन्होंने ही कराया था जो रानी दुर्गावती के पुत्र वीरनारायण की वीरता का मूक साक्षी है । कहा जाता है कि यह किला राजगौड़ों के 52 गढ़ों का कोषालय था। जिसकी वजह से दुश्मन राजाओं की नजर इस पर रहती थी।

धोखे से किया था राजकुमार का वध
संग्राम शाह के उत्तराधिकारियों में दलपति शाह ने सात वर्ष शांति पूर्वक शासन किया । उसके पश्चात उसकी वीरांगना रानी दुर्गावती ने राज्य संभाला और अदम्य साहस एवं वीरता पूर्वक 16 वर्ष तक 1540 से 1564 तक शासन किया । सन् 1564 में अकबर के सिपहसलार आतफ खां से युद्ध करते हुये रानी वीरगति को प्राप्त हुईं। चौरागढ़ एक सुदृढ़ पहाड़ी किले के रूप में था जहां पहुंच कर आतफ खां ने राजकुमार वीरनारायण को घेर लिया और अंतत: कुटिल चालों से उनका वध कर दिया । गढ़ा कटंगा राज्य पर 1564 में मुगलों का अधिकार हो गया। गौंड़, मुगल, और इनके पश्चात यह क्षेत्र मराठों के शासन काल में प्रशासनिक और सैनिक अधिकारियों तथा अनुवांशिक सरदारों में बंटा रहा । जिनके प्रभाव और शक्ति के अनुसार इलाकों की सीमायें समय समय पर बदलती रहीं। जिले के चांवरपाठा, बारहा, साईंखेड़ा,शाहपुर,सिंहपुर,श्रीनगर और तेन्दूखेड़ा इस समूचे काल में परगनों के मुख्यालय के रूप में प्रसिद्ध रहे ।
**चिली भूकंप 2010** चिली के मौले क्षेत्र में समुद्र तट से दूर महसूस किया गया। यह भूकंप 27 फ़रवरी 2010 को स्थानीय समय के अनुसार, 6 बजकर 34 मिनट पर आया। रिक्टर पैमाने पर इसकी तीव्रता 8.8 मापी गई। ये झटके करीब तीस सेकेंड तक महसूस किए गए। जिन शहरों पर भूकंप का असर सबसे ज्यादा हुए उनमें तालकहुआनो, अरौको, लोटा, चिगुआयांटे, केनेट और सैन अंटोनियो शामिल हैं। राजधानी सांटियागो में भी तीव्र झटके महसूस किए गए। बुईनोस आयरेस, कोरडोबा, मेंडोजा और ला रिओजा सहित अर्जेटीना के कई शहरों में भूकंप के झटके महसूस किए गए। इस भूकंप के बाद 53 देशों में सुनामी की चेतावनी जारी की गई। चिली के वालपैरैसो में में 2.6 मीटर की तीव्रता वाले सुनामी रिकॉर्ड भी किए गए। चिली के राष्ट्रपति ने भूकंप को राष्ट्रीय आपदा घोषित कर दिया. उन्होंने इस भूकंप में कम से कम 708 लोगों के मारे जाने की पुष्टि कर दी. इसमें कई लोगों को लापता होने की भी खबर है।
भूकंप का अभिकेंद्र मौले क्षेत्र में समुद्र तट से दूर स्थित था।

भौगोलिक स्थिति
--------------

चिली भूकंप नाजका प्लेट और दक्षिणी अमेरिकी प्लेट के मध्य आया। इस क्षेत्र में भूकंप का अपना इतिहास रहा है। इससे पहले 1960 में भूकंप आया था जिसमें करीब 2000 लोगों की मौत हो गई थी। 

### बाद की स्थिति

आरंभिक भूकंप के बीस मिनट पर 6.2 की तीव्रता वाले झटके महसूस किए गए। 5.4 और 5.6 तीव्रता वाले दो और झटके महसूस किए गए। एक मार्च के सबेरे तक यहां एक सौ से भी ज्यादा झटके महसूस किए गए जिनमें आठ झटकों की तीव्रता 6.0 से ज्यादा थी। 
आरंभिक झटके के नब्बे मिनट बाद 185 मीटर दूर 6.9 तीव्रता वाला एक झटका महसूस किए गया।

सन्दर्भ
-------

1. ↑  चिली में भूकंप के बाद जापान और रूस में सुनामी की चेतावनी[*मृत कड़ियाँ*]। प्रभा साक्षी। 28 फ़रवरी 2010
2. ↑  चिली में 8.8 तीव्रता का भूकंप, सुनामी की चेतावनी  Archived 2010-03-02 at the Wayback Machine। राजस्थान पत्रिका। 1 मार्च 2010
**चूना पत्थर** (Limestone) एक अवसादी चट्टान है जो, मुख्य रूप से कैल्शियम कार्बोनेट (CaCO3) के विभिन्न क्रिस्टलीय रूपों जैसे कि खनिज केल्साइट और/या एरेगोनाइट से मिलकर बनी होती है।

चूना पत्थर वस्तुत: कैल्शियम कार्बोनेट है, पर इसमें सिलिका, ऐल्यूमिना और लोहे इत्यादि सदृश अपद्रव्य अंतर्मिश्रित रहते हैं। गृहनिर्माण के लिये चूना पत्थर बहुत अच्छा होता है और भारत के विभिन्न भागों की स्तरित चट्टानों से सुविधापूर्वक यह उत्खनित होता है।

चूना पत्थर अनेक किस्मों में उपलब्ध है। यह रंग, विन्यास, कठोरता और टिकाऊपन में विभिन्न गुणों का होता है। सघन कणवाले गहन ओर मणिभीय पत्थर गृहनिर्माण के लिये उत्कृष्ट होते हैं। ये कार्यसाधक, दृढ़ और टिकाऊ होते हैं। चूना पत्थर पर तनु अम्ल की क्रिया बड़ी सरलता से होती है, अत: औद्योगिक नगरों के निकट गृहनिर्माण के लिये यह पत्थर ठीक नहीं होता। बनावट और अन्य गुणों की विभिन्नता के कारण चूना पत्थर की दृढ़ता विभिन्न होती है। इसलिये गृहनिर्माण के पूर्व पत्थर की परीक्षा कर लेनी चाहिए।

बहुत बड़ी मात्रा में चूना पत्थर का चूने के निर्माण में उपयोग होता है। १०० किलोग्राम चूने के पत्थर से लगभग ६५ किलोग्राम चूना प्राप्त होता है। शुद्ध चूना पत्थर या खड़िया से, जिसमें छ: प्रतिशत से अधिक सिलिका, ऐल्यूमिना तथा अन्य अपद्रव्य न हों, उत्कृष्ट चूना प्राप्त होता है। चार से सात प्रतिशत संयुक्त सिलिका ऐल्यूमिना वाले मिट्टीयुक्त चूना पत्थर से मध्यम श्रेणी का जलचूना और ११-२५ प्रतिशत संयुक्त सिलिकावाले चूनापत्थर से सर्वोत्कृष्ट श्रेणी का जलचूना प्राप्त होता है।

सन्दर्भ
-------

 यह सीमेंट बनाने के लिए अच्छा पदार्थ है इसका उपयोग अनेक ओद्योगो में उपयोग किया जाता है इसका रसायनिक सूत्र (caco3)है

इन्हें भी देखें
---------------

* बलुआ पत्थर
* चूना
श्री बालकृष्ण पाटीदार का जन्म 5 अगस्त, 1953 को खरगोन जिले के टेमला ग्राम में हुआ। बाऊजी पाटीदार के पुत्र श्री बालकृष्ण पाटीदार मैट्रिक तक शिक्षा प्राप्त हैं। श्री पाटीदार का संबंध कृषि क्षेत्र से है। कृषि एवं समाज सेवा में भी पाटीदार की विशेष रूचि है।

श्री पाटीदार विगत कई वर्षों से पाटीदार समाज के जिला अध्यक्ष हैं। वर्ष 1990-1993 में मध्यप्रदेश राज्य बीज एवं फार्म विकास निगम के संचालक, वर्ष 1992-93 में कृषि उपज मंडी समिति खरगोन के अध्यक्ष, वर्ष 2005 में भारतीय जनता पार्टी के जिला अध्यक्ष रहे हैं। वर्ष 2008 में तेरहवीं विधानसभा के सदस्य निर्वाचित हुए और मध्यप्रदेश कृषि उपज मंडी बोर्ड के सदस्य रहे। श्री पाटीदार सन 2013 में बारहवीं विधानसभा के लिये खरगोन (185) निर्वाचन क्षेत्र से दूसरी बार विधानसभा सदस्य निर्वाचित हुए है।

श्री पाटीदार को 3 फरवरी 2018 को मुख्यमंत्री श्री शिवराज सिंह चौहान के मंत्री-मंडल में राज्य मंत्री के रूप में शामिल किया गया है।

सन्दर्भ
-------

1. ↑  "BALKRISHNA PATIDAR". *myneta.info*. मूल से 14 मार्च 2018 को पुरालेखित. अभिगमन तिथि 13 मार्च 2018.
2. ↑  "शिवराज के इस नए मंत्री को है घोड़े नचाने का शौक, कभी नहाते थे घोड़े के साथ". दैनिक भास्कर. 3 फरवरी 2018. मूल से 13 मार्च 2018 को पुरालेखित. अभिगमन तिथि 13 मार्च 2018.